NaiveNeuron/SloPal huggingface dataset:
Blanár, Juraj, podpredseda NR SR (2021-11-04):
Všetko, pani ministerka?
Poliačik, Martin, poslanec NR SR (2015-12-09):
Ďakujem pekne. No ja teda nechcem ísť do merita, lebo to je vec, ktorej naozaj nerozumiem. Chcem sa zastaviť len pri kompetencii prezidenta, a teda aj pán Madej je právnik, aj pán Beblavý je teda vedec, čo sa týka usporiadania spoločnosti. Ja nie som erudovaný ani v jednej, ani v druhej oblasti toľko ako oni dvaja, ale doteraz som si vždy myslel, že prezident má právo veta a nemá legislatívnu iniciatívu. To znamená, že má právo vypustiť, ale nemá právo nič nové navrhnúť. A tým pádom nie úplne rozumiem tomu, čo hovoria moji kolegovia, aj pán Beblavý, aj pán Madej, že máme očakávať od prezidenta nejakú novú matériu v zákone, lebo podľa mňa by to bolo od neho neústavné, čo sa týka postupu. A ocením možno ešte, keď by pán kolega mal možnosť zareagovať na faktickú, keby mi to dovysvetlil. Ďakujem.
P. Paška, predseda NR SR: (2007-05-16):
Nech sa páči, pani poslankyňa.
Laurenčík, Milan, podpredseda NR SR (2021-09-28):
Pán poslanec Stanislav Mizík s faktickou poznámkou.
P. Paška, predseda NR SR: (2006-09-05):
(Hlasovanie.) Prítomných 140, za 140, nikto nebol proti, nikto sa nezdržal. Hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o návrhu predsedu Národnej rady na pridelenie tohto návrhu výborom a na určenie gestorského výboru, ako aj určenie lehoty na jeho prerokovanie. Poprosím pani spravodajkyňu.
Bugár, Béla, podpredseda NR SR (2017-06-13):
Pán poslanec Marosz, Maroš, pardon. A ešte aj druhý. Pardon, prepáčte, tak ešte zapnite aj mikrofón pani poslankyni Jurinovej.
Buček, Jozef, poslanec NR SR (2018-12-13):
Ďakujem pekne za slovo. V rozhodnutí prezidenta Slovenskej republiky v časti I navrhuje prezident Slovenskej republiky, aby Národná rada Slovenskej republiky pri opätovnom prerokovaní schválila zákon so zmenami, ktoré sú uvedené v časti V. Sme v treťom čítaní, pán predsedajúci, otvorte, prosím, rozpravu.
Sulík, Richard, predseda NR SR (2010-12-14):
Pán poslanec Gál.
Ďuriš Nicholsonová, Lucia, podpredsedníčka NR SR (2019-03-28):
Štyri faktické poznámky na vaše vystúpenie. Končím možnosť prihlásiť sa. Pán poslanec Budaj.
J. Paška, poslanec: (2009-02-05):
Konštatujem, že uvedený návrh spĺňa z formálnoprávnej stránky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Dôvodová správa uvádza, že návrh zákona je v súlade s Ústavou Slovenskej republiky, právnymi predpismi Slovenskej republiky a medzinárodnými dokumentmi a zmluvami, ktorými je Slovenská republika viazaná. Návrh zákona nebude mať dopad na verejné financie, štátny rozpočet, zamestnanosť, životné prostredie ani podnikateľské prostredie, čo zhodne tvrdí aj Ministerstvo financií  Slovenskej republiky vo svojom stanovisko z 13. januára 2009. Osobitná časť dôvodovej správy obsahuje odôvodnenie ustanovení navrhovaného zákona. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti určené v článku III legislatívnych pravidiel tvorby zákonov. Vyplýva z nej, že problematika právneho predpisu nie je upravená v práve Európskych spoločenstiev a v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 906 z 15. januára 2009 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali všetky výbory Národnej rady Slovenskej republiky okrem Mandátového a imunitného výboru Národnej rady Slovenskej republiky, Zahraničného výboru Národnej rady Slovenskej republiky, Výboru Národnej rady Slovenskej republiky pre Európske záležitosti, Výboru Národnej rady Slovenskej pre nezlučiteľnosť funkcií, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, Osobitného kontrolného  výboru Národnej rady Slovenskej republiky na kontrolu Vojenského spravodajstva, Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu a Výboru Národnej rady Slovenskej republiky na preskúmavanie rozhodnutí Národného bezpečnostného úradu. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh zákona prerokovali v druhom čítaní do 8. apríla 2009 a gestorský výbor do 14. apríla 2009. Ďakujem za slovo. Skončil som.
Laurenčík, Milan, podpredseda NR SR (2021-06-25):
Poslednú faktickú poznámku má pani poslankyňa Monika Kozelová, nech sa páči.
Kyselica, Lukáš, poslanec NR SR (2021-03-18):
Týmto sme hlasovali o všetkých pozmeňujúcich návrhoch. Pán predsedajúci, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Kerekréti, Ján, poslanec NR SR (2021-09-16):
Ďakujem pekne. Prosím, pán predseda, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Ivan, Miroslav, poslanec NR SR (2019-10-28):
Ďakujem za slovo. Máme tu druhý pokus. V rozprave k tomuto zákonu vystúpil jeden poslanec, predkladateľ. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2014-09-24):
Teraz dávam slovo spravodajcovi, ktorého určil navrhnutý gestorský ústavnoprávny výbor, poslancovi Martinovi Poliačikovi. Nech sa páči, pán spravodajca. Veľmi rýchle to uviedol predkladateľ, takže idete.
Muňko, Dušan, poslanec NR SR (2022-03-30):
Pani poslankyňa, veľmi pekne podrobne ste rozobrali neschopnosť pána ministra, ale hlavne pri riadení ministerstva. Tu nieže zlyhal len minister, tu zlyhalo celé vedenie. Prvý týždeň prakticky nerobili nič. Nieže by boli zapojili samosprávy, starostov, primátorov, že by boli zapojili jednotlivé organizácie charitatívne, proste veci, ktoré v tých regiónoch sú. Ministerstvo zlyhalo na celej čiare. To je za prvé. Za druhé. Samozrejmá vec, hŕba ľudí, keby boli mali organizácie vypracovaný manuál, tak na jednej strane tie matky s deťmi alebo mladí ľudia, ktorí prechádzali. Druhá vec boli už ľudia z iných krajín ako z Ukrajiny. Tam bol totálny chaos. Nakladali to do autobusov, proste čiže a riadili to tak, jak keby nikdy žiadnu organizáciu s ňou podobnú nikde nerobili. Na tomto zlyhal pán minister na celej čiare. A pokiaľ sa týka jeho odvolávania, veď jeho odvolávanie bol úrad pre Zastavme korupcie, ten upozornil na veci z hľadiska cateringovej firmy. Jak môže cateringová firma, ktorá nemá na východnom Slovensku pracovníkov, nemá nič a má zabezpečovať túto akciu, keď na východe je dostatok firiem, dostatok štátnych pracovníkov na to, aby to celé zabezpečil. Je to jeden veľký humbuk a nedivte sa, že ľudia sa dívajú na to tak, jak sa dívajú. Je to totálna rozkrádačka. Nič iné na to sa nedá povedať.
Jurinová, Erika, podpredsedníčka NR SR (2015-05-15):
Pani poslankyňa Mezenská.
Laurenčík, Milan, podpredseda NR SR (2021-11-11):
Na faktické poznámky bude teraz reagovať pán poslanec Rastislav Schlosár. Nech sa páči.
Danko, Andrej, predseda NR SR (2019-02-07):
Prosím, prezentujme sa a hlasujme. (Hlasovanie.) Prítomných 142 poslancov, za 97, proti 21, zdržalo sa 22, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Mezenská, Helena, poslankyňa NR SR (2015-03-12):
Nedá mi, aby som nezareagovala nielen na diskusný príspevok pána poslanca Simona, ale aj na jeho predrečníka pána Hlinu. Ja túto kritiku, ktorá poukazuje na neprehľadnosť legislatívneho procesu prijímania pozmeňujúcich návrhov tvorby spoločnej správy, rovnako ako aj kritiku poukazujúcu na nevyváženú rozloženosť práv a povinností účastníkov odpadového hospodárstva považujem za opodstatnenú. Stotožňujem sa s tým, že tento zákon možno rieši ideový návrh, má záujem, má ambíciu vlastne ideovo posunúť triedenie odpadu do vyššieho levla, avšak na druhej strane, čo sa týka jeho sfunkčnenia vykonateľnosti, považujem túto formu zákona za nedotiahnutú, za nedokonalú.
Petráš, Vladislav, poslanec NR SR (2015-09-18):
Vážený pán podpredseda, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet a Ústavnoprávny výbor Národnej rady. Za gestorský výbor navrhujem výbor Národnej rady pre financie a rozpočet. Odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015. Pán podpredseda, prosím, otvorte rozpravu.
Kollár, Boris, predseda NR SR (2020-04-01):
Pán poslanec Blanár.
Laššáková, Jana, podpredsedníčka NR SR (2013-09-17):
Na vystúpenie pána poslanca s faktickými poznámkami traja páni poslanci. Končím možnosť prihlásiť sa s faktickými poznámkami. Nech sa páči, pán poslanec Viskupič.
P. Paška, predseda NR SR: (2009-04-22):
(Hlasovanie.) 139 prítomných, 81 za, 58 sa zdržalo. Návrh sme schválili, sme v treťom čítaní . Otváram rozpravu. Pýtam sa, či chce niekto vystúpiť. Nie. Vyhlasujem rozpravu za skončenú. Budeme hlasovať, pán spravodajca, o návrhu ako o celku.
Pellegrini, Peter, predseda NR SR (2015-06-24):
Ďakujem veľmi pekne. Pán kolega Fronc nechce reagovať. Navrhujem teraz, aby sme ešte dali priestor na posledné vystúpenie prihláseného rečníka pána poslanca Novotného a po skončení jeho vystúpenia budeme hlasovať o vyhlásení, o ktorom diskutujeme od včera, tak, aby mohlo byť naozaj súčasťou stanoviska predsedu vlády zajtra na summite v Bruseli. Nech sa páči, pán Novotný, máte slovo.
M. Číž, podpredseda NR SR: (2007-02-06):
Otváram všeobecnú rozpravu. Do rozpravy sa písomne za poslanecké kluby prihlásili za poslanecký klub SMK József Berényi a za poslanecký klub KDH Daniel Lipšic. Teraz má slovo pán poslanec József Berényi.
Laurenčík, Milan, podpredseda NR SR (2020-07-15):
Ďakujem. Na vaše vystúpenie evidujem štyri faktické poznámky. Nech sa páči, pán podpredseda Gábor Grendel.
Pellegrini, Peter, predseda NR SR (2015-01-28):
Prezentujme sa a hlasujme. (Hlasovanie.) Prítomných 140 poslancov, za hlasovalo 136, proti bol 1, zdržali sa 3 páni poslanci. Návrh sme schválili a konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Teraz budeme hlasovať o treťom bode programu, ktorým je druhé čítanie o vládnom návrhu zákona, ktorým sa mení a dopĺňa zákon č. 85/90 Zb. o petičnom práve, tlač 1290. Poprosím spravodajcu pána poslanca Jánoša, aby hlasovanie uvádzal. [Hlasovanie o vládnom návrhu zákona, ktorým sa mení a dopĺňa zákon č. 85/1990 Zb. o petičnom práve v znení neskorších predpisov a ktorým sa dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení zákona č. 214/2014 Z. z. , tlač 1290.]
Švantner, Dušan, poslanec NR SR (2011-07-06):
Ďakujem, pán predsedajúci. Pán poslanec, zamýšľal som sa pri vašom, pri vašej prezentácii nad celým tým obdobím vyše dvadsať rokov, zamýšľal som sa na tým, že pri nežnej revolúcii som bol v najproduktívnejšom veku, mal som za sebou kus života a tešil som sa na zmeny. Tešil som sa na to, ako potom následne vstúpime do Európskej únie a tešil som sa na to, čo všetko z toho bude mať táto spoločnosť. Potom som bol sklamaný tým, keď na oltár Európskej únie sme zložili 70 mld. na oddlženie bánk, dali sme preč SPP, Francúzom a Nemcom, a zatvorili sme jadrovú elektráreň. Ja sa pýtam, teraz je potrebné, aby sme na oltár Európskej únie zložili zase, znova ďalšie prostriedky tejto spoločnosti? A ja neviem vysvetliť našim občanom to, že prečo máme tie prostriedky dávať, keď Gréci majú priemerný plat 2800 eur a dôchodky 1500 eur. Dokedy, kde bude tá hranica, keď sa odvážime povedať, že už je to na túto spoločnosť veľa. Stále o Európskej únii rozhodujú len Francúzi s Nemcami. Prečo aj my už nezdvihneme hlas a nepovieme, že sú veci, ktoré sú nám na obtiaž a ktoré nevieme zrealizovať? Ďakujem.
Bartek, Michal, poslanec NR SR (2024-06-26):
Ďakujem veľmi pekne za slovo. Pán kolega Baška, ďakujem aj za váš naozaj veľmi pragmatický, normálny vklad do tejto diskusie, kedy ste tam naozaj priniesli rozum a myslím si, že každý chápajúci v tejto sále chápe tie vaše argumenty, ktoré ste predložili, ale vysvetľovať niečo kolegom z OĽANO, to je ako hádzať hrach na stenu. Tuto som aj videl, však kolegyňa Mesterová sa zavzdušňovala nad vami teda, že ako je možné, ako stínate hlavy hlava-nehlava. No už len závisí osud Slovenska od toho, či pán Šipoš bude na čele tohto výboru, alebo nebude. Tak zase nebuďme, nebuďme príliš smiešni. Jasne ste aj garantovali, viete, ja sa stále zamýšľam, že čo im na tom tak vadí, keď oni nerobili nič iné. Veď jasne sa aj deklarovalo, že ten výbor ostáva opozícii. Veď nech sa dohodnú, koho tam dajú. My im nič nekradneme, nerušíme demokraciu. A dobre ste povedali, my stále postupujeme aj pri odvolávaní pána Šipoša v súlade s rokovacím poriadkom. Tak zase aké krivenie demokracie alebo prehýbanie práva? Viete, to sú také neuveriteľné, nevídané bludy, ktorým ja tu naozaj nerozumiem už odkedy tu sedím, lebo ja mám pocit, že my každý deň krágľujeme tú demokraciu, ale to naozaj je neuveriteľné, aký obraz sa tu snaží opozícia, opozícia vykresliť, a je hrozné aj, koľko, koľko ľudí tomu verí a naozaj aj práve kvôli takémuto správaniu sme svedkami tých rôznych udalostí, ktoré sa stali napríklad aj v Handlovej, že opozícia tu stále, ako ste aj povedali, vytvára obraz, že lámeme demokraciu a neviem, čo všetko. A stala sa tu, pán Baška, aj dobre ste reagovali aj na kolegu Pročka, keď povedal, že kedy vy alebo pán Viskupič, že ako on sedí na tej Trnavskej župe, a pán Pročko tam povedal jednu dobrú vec, na ktorú ste tiež reagovali, že teda župan Viskupič je teda župan OĽANO, ale už je teraz v PS-ku, tak neviem, pán Dubéci, dohodnite sa s tým Pročkom, že teda je u vás, či ste tam vytvorili koalíciu, či ako to je. Ďakujem veľmi pekne.
Pellegrini, Peter, podpredseda NR SR (2020-07-10):
Pán poslanec Mazurek.
Jurinová, Erika, podpredsedníčka NR SR (2014-11-09):
Pán poslanec Lipšic, procedurálny návrh.
Huba, Mikuláš, poslanec NR SR (2015-05-06):
Ďakujem pekne za slovo. Vážené kolegyne, vážení kolegovia, chcem vám pripomenúť, že dnes od 13.00 sa v kinosále Národnej rady začínajú verejné konzultácie k navrhovaným strategickým dokumentom týkajúcim sa vodnej politiky Slovenskej republiky. Všetci záujemcovia, záujemkyne sú vítaní. Myslím si, že je to zaujímavá téma už aj preto, že sme tu uplynulý rok veľmi veľa o vode a vodnej politike hovorili, ale ani zďaleka sme tú tému nevyčerpali. Takže dnes máme možnosť pokračovať. Dúfam, že aspoň pár z vás si na to nájde čas. Ďakujem.
V. Tomanová, ministerka práce, sociálnych veci a rodiny SR: (2009-03-10):
Navrhovanou právnou úpravou sa súčasne zavádza do starobného dôchodkového sporenia nový inštitút, ktorým je garančný účet dôchodkového fondu zriadený dôchodkovou správcovskou spoločnosťou pre každý ňou spravovaný dôchodkový fond. Majetok uložený na uvedenom účte sa navrhuje použiť na úhradu navrhovanej odplaty za zhodnotenie majetku v dôchodkovom fonde a na zvýšenie aktuálnej dôchodkovej jednotky. Ďakujem za pozornosť.
B. Bugár, podpredseda NR SR: (2005-02-04):
vládnom návrhu zákona, ktorým sa mení a dopĺňa zákon č. 283/2002 Z. z. o cestovných náhradách v znení zákona č. 530/2004 (tlač 952). Pán minister práce a sociálnych vecí a rodiny, nech sa páči, máte slovo.
Kazda, Radovan, poslanec NR SR (2022-05-10):
Pán podpredseda Blanár, vy na tlačových konferenciách, na námestiach stále voláte po dosiahnutí mieru a nás z koalície nazývate vojnovými štváčmi. No viete, ono to znie tak veľmi zvláštne od vás, keď voláte po mieri a stojíte na námestí a váš predseda hovorí o tom, že raz sa objaví, raz sa všetci dozvedia pravdu o fašizme na Ukrajine. Ja mám naozaj veľmi vážne obavy, že čo vy vlastne chcete dosiahnuť, aký mier chcete dosiahnuť. To, čo vy tam dávate, mi znie, že vy chcete dosiahnuť, aby Putinov režim okamžite porazil Ukrajinu. A áno, vtedy bude mier, ale Ukrajina sa stane totalitnou krajinou a Putin bude naďalej ohrozovať Európu vrátane nás. Mier v súčasnosti sa dá dosiahnuť jediným a jediným spôsobom, a to je porážkou Putinovho režimu. Či to bude už zvnútra toho politického systému v Rusku, alebo to bude porážka slobodného Západu voči, teda porážka Putina zo strany slobodného Západu, všetci si to uvedomujeme, bude to veľmi dlhá a veľmi ťažká úloha. A dúfajme teda, že nebude veľmi dlhá, ale ťažká to bude. A ja verím, že sa Putinov režim podarí poraziť, pretože pokiaľ sa ten režim nepodarí poraziť, tak on bude naďalej ohrozovať mier aj na Slovensku, aj v celej Európe. Iná cesta nie je, iba tá ako, iba tá, že porazíme Putinov režim.
Danko, Andrej, podpredseda NR SR (2024-01-25):
Poslankyňa Kalmárová. Som myslel, budete tlieskať. Poslankyňa Kalmárová.
Čaputová, Zuzana, novozvolená prezidentka SR ():
„Sľubujem na svoju česť a svedomie vernosť Slovenskej republike. Budem dbať o blaho slovenského národa, národnostných menšín a etnických skupín žijúcich v Slovenskej republike. Svoje povinnosti budem vykonávať v záujme občanov a zachovávať i obhajovať ústavu a ostatné zákony.“ (Prezidentka potvrdila zloženie sľubu podaním ruky predsedovi Ústavného súdu SR a následne podpísala textu sľubu.)
Gajdoš, Peter, minister obrany SR (2017-05-10):
Ďakujem, pani predsedajúca. Panie poslankyne, páni poslanci, ďakujem za podporu. Som nesmierne rád, že sa zaujímate aj o takýto druh činnosti ozbrojených síl Slovenskej republiky, ako sú operácie. Absolútne s vami súhlasím. Pokiaľ sme členom nejakého klubu, tak sa aj tak musíme správať. A v každom prípade tu vidieť jednoznačne, že Slovenská republika nie je iba konzumentom mieru, práve naopak, jednoznačným participantom a bojovníkom za mier a demokraciu. Tým som chcel zároveň povedať, že tá operácia Sophia má tri fázy. Naši vojaci, vojenskí policajti majú presne stanovené operačné úlohy, operačné štandardy a podľa toho budú postupovať. Samozrejme, spomenuli ste tu potápanie lodí. Nie je tam potápanie lodí s ľuďmi, ale, tak ako pán poslanec Galko spomínal, je tam zbraňové embargo. V prípade teda napadnutia našich lodí pod vedením Nemeckej republiky, samozrejme, aj táto možnosť je tu v rámci zabezpečenia embarga. Áno, čiže s tým súhlasím. Čo sa týka, privítal som taktiež tú možnosť, aby naši vojaci aj napriek tomu, že nemáme more, máme iba more problémov, realizovali sa v operácii Sophia s tým, že, samozrejme, sme využili ich výborné spôsobilosti na to, aby sa docvičili v nemeckom námornom výcvikovom centre. Absolútna spokojnosť, očakávame v auguste nasadenie, naši vojenskí policajti sú pripravení na plnenie realizácie úloh riešenia migračnej krízy. Čo sa týka pána poslanca Galka, zdá sa mi, pán poslanec, že ste si zobrali všetky moje informácie, ktoré som vám dal vo výbore pre obranu a bezpečnosť, absolútne z partesy, tie operácie, ktoré ste spomínali. Pobaltie, rokujeme, samozrejme, chceli by sme vyslať dôstojníkov už do kanadského veliteľstva, ktoré tam je, tá bojová skupina s tým teda, že rokujeme, akým spôsobom by sme mohli participovať v permanentnej prítomnosti. Jedna vec, čo sa týka Afganistanu, v Afganistane pokračujeme, tak ako koalícia na to povedala, až do ukončenia s tými vojakmi, ktorých máme mandát. Čo sa týka boja s terorizmom, áno, už trojkoalícia predsedov povedala jednoznačne, ideme do tejto operácie, pripravujem návrh participácie, materiál do vlády Slovenskej republiky a následne, samozrejme, potom do parlamentu. Čo sa týka Cypru, tak ako som informoval aj vo výbore pre obranu a bezpečnosť, prihlásili sa na operačné, na štábne rozhovory Armáda Českej republiky, s tým teda, že, samozrejme, to zlaté vajce si nechceme nechať ujsť ohľadom preplácania. Tam záleží na množstve, koľko teda tam budeme mať vojakov, aby sme boli vedúcou krajinou. Tým sa môžme popýšiť, na Cypre sme vedúcou krajinou a zabezpečujeme úlohy. No a boj s terorizmom, samozrejme, budeme realizovať výcvikovú misiu, tak ako aj pán predseda vlády povedal, v Iraku, rokujeme v NATO na to, aby sme tam pripravili sa z hľadiska zabezpečenia špecialistov výcviku, boj s terorizmom, špeciálnych síl, pomoc pri odmeňovaní špecialistov, ich výcvik a zároveň aj pomoc pri riešení záležitostí opravy bojovej techniky ruskej výroby. Ďakujem. Ďakujem, skončil som.
Šmilňák, Martin, poslanec NR SR (2024-04-16):
Pozdravujem vás všetkých, ďakujem za slovo. Budem reagovať na kolegu Hajka. Tak najprv, my sa pripájame k tej empatii voči samosprávam, na ktorých sme naložili v predchádzajúcom období viac, ako znášajú, a mnohé sú veľmi podvyživené. Nie mnohé, ale systémovo sú podvyživené všetky. Len tie, ktoré vedia veľmi dobre hospodáriť, sa držia s nosom nad vodou. Čiže nejaké systémové opatrenie je potrebné. Ja som rád, že tu sedí pán minister Blanár, aj keby som tu radšej videl pána Kamenického, lebo my sme ho upozorňovali pri tvorbe rozpočtu na, na niektoré veci a už vtedy sme hovorili o tom, že Nemci avizujú recesiu a aby sme rozpočtovali veselo, že budeme mať rast. A teraz sa ukazuje, že ani štátny rozpočet sa neplní tak, ako má, a takisto menej vyberáme dane z príjmu fyzických osôb vo všeobecnosti. To nieže bude májový výpadok, ale to, čo si projektovali samosprávy, vo väčšine prípadov neplatí. A toto nás dobehne. My, samozrejme, to, čo povedal pán kolega Hajko, že v súvislosti s financovaním samospráv prídeme s návrhom daňového mixu. Toto legislatívne opatrenie v zrýchlenom konaní, samozrejme, podporíme, len, len som chcel pánovi Kamenickému pripomenúť to, čo sme mu hovorili ešte pri tvorbe štátneho rozpočtu, že zbytočne nebuďme bezcieľni a neprojektujme si väčšie príjmy, ako reálne zvládneme. Ďakujem pekne.
Pčolinský, Peter, podpredseda NR SR (2022-11-15):
Pani poslankyňa Sulanová.
Žitňanská, Jana, poslankyňa NR SR (2022-10-04):
Ďakujem. Pán predseda, dajte teraz, prosím, hlasovať o druhom pozmeňujúcom návrhu pani poslankyni Marcinkovej.
Hrnčiar, Andrej, podpredseda NR SR (2019-02-06):
Pýtam sa, či sa chce prihlásiť niekto do rozpravy ústne. Reakcia na faktickú poznámku, pani poslankyňa Zemanová.
Zmajkovičová, Renáta, podpredsedníčka NR SR (2012-09-18):
Pán poslanec Droba.
Budaj, Ján, poslanec NR SR (2018-05-17):
Ďakujem pekne. Kolegovia, systém užívania moci štátnych úradov, ktorý sa v našom štáte zakorenil, je neudržateľný. Toto je treba, aby si koalícia uvedomila. Hovorí sa, tak ľudovo, že istá je len smrť, ale ja k tomu dodávam, že pokiaľ necháme, ale, chvalabohu, to máme, slobodný výkon volebného práva, tak je tu ešte jedna istota, a totiž, že verejnosť si skôr alebo neskôr vynúti potrestanie zlodejov. Vynúti potrestanie zneužívačov moci. A vždy platí, že ak prejavia politické sily reflexiu, aj samotní politici, ak pomôžeme tomu, aby sme sa toho zakoreneného systému zbavili, tá kríza a konflikt nebudú také bolestivé a Slovensko prekoná túto etapu rýchlejšie. O to nám v opozícii teraz ide. Apelujeme na istú patriotickú hrdosť aj každého jedného poslanca. Ukážme, že dokážeme zbaviť Slovensko chobotnice. Ja neverím, že každý jeden poslanec by v tom mal prsty. Ja verím, že aj vo vláde sú ľudia, ktorí v tom nemajú prsty. Zbavme Slovensko chobotnice korupcie! A v tejto fáze si musíme priznať, že bez predčasných volieb sa ďalej nedostaneme.
Mikloško, Jozef, poslanec NR SR (2012-06-26):
V podstate áno. Prišiel som teraz, ale táto téma ma veľmi zaujíma, takže v podstate už inú možnosť asi nemám, ako sa prihlásiť. Takže, prepáčte, ak to bolo ináč, ale myslel som to ako otázku na niekoho kompetentného, na pána predkladateľa.
Bugár, Béla, podpredseda NR SR (2016-09-12):
Ďakujem pekne, pán minister. Teraz dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie. Pani poslankyňa Eva Antošová, nech sa páči, máte slovo.
Laurenčík, Milan, podpredseda NR SR (2021-11-24):
Na faktickú poznámku bude reagovať pani poslankyňa Ľubica Laššáková. Nech sa páči.
Kvasnička, Marián, poslanec NR SR (2012-10-30):
Ďakujem. Martin, to tvoje vystúpenie bolo pri všetkej teda snahe o exaktnosť, bolo veľmi romantické, lebo si hovoril o láske. Je s tým ale väčší problém. Ale ja by som sa chcel sústrediť na tú jednu časť, keď si išiel do biblistiky v tých výkladoch z českobratského prostredia. Chcem ťa ubezpečiť, že sú aj v našom prostredí – a teraz myslím naozaj katolícke prostredie – biblické interpretácie, ktoré sú odlišné od štandardných. Spomínal som Helminiaka, spomínal som Putnu. Tam je ale iný problém. My hľadáme a hľadáme proste argumenty aj biblické, že či, čo sa hovorí o homosexualite, či sa vôbec hovorí, ako sa hovorí. Zabúdame na to najpodstatnejšie. Keby som zostal na úrovni biblistiky, a to sú knihy Genesis, tam je jasný projekt, ako muža a ženu ich stvoril. A preto muž odíde z domu a s tou ženou sa stanú jedným telom. A keby si, keď ideš ku Kristovi, Kristus to aj parafoval tým, že povedal: „A preto, čo Boh spojil, človek nerozlučuj.“ Čo je vlastne priklepnutie toho Božieho projektu, že sme boli stvorení ako muž a žena. Čiže vykašlime sa, či homosexuáli sú, alebo nie sú, ale povedzme si, aký je projekt s mužom a ženou v knihe Genesis. To je jedna vec. Pokiaľ ide o tie kritériá lásky, ktoré si spomínal, jedno ma zaujalo zvlášť a to je integrita kože. Integrita kože, dneska ti hociktorí internista povie, že v medzinárodnej klasifikácii chorôb jestvuje syndróm, ktorý sa volá syndróm hrubého čreva gayov. Ja to nebudem popisovať, lebo nie som kompetentný, a okrem parazitárnych a iných a epidemiologických vecí, ktoré sú s touto diagnózou spojené, sú veľmi ťažké, traumatologické, análne, análne problémy. Problémy, úplne zodpovedne... (Prerušenie vystúpenia časomerom.)
Mikuš, Jozef, poslanec NR SR (2013-10-24):
Ďakujem pekne. Vážený pán podpredseda, keďže som si myslel, že sa budeme držať merita veci, ani som nepredpokladal, že budem vystupovať v tejto téme, ale vy ste zachytili taký široký diapazón, že nemôžem nereagovať. Úvodom jednu poznámku. Hovorili ste, že nebol porušený zákon. Porušenie zákona je v kompetencii iných orgánov, ak je porušený Trestný zákon a je čin dokázaný, tak jednoducho by sa mala vyvodiť zodpovednosť trestnoprávna. My tu vyvodzujeme politickú zodpovednosť. To je taká prvá poznámka. Hovorili ste mnoho akýchsi dôvodov, že prečo podľa vás asi by mohla byť zvolaná táto schôdza, a spomenuli ste jeden z dôvodov aj transformáciu nemocníc. Nuž, pán podpredseda, neviem, či viete, aj pre pána kolegu Blahu, okresné nemocnice, to znamená nemocnice druhého a mestské nemocnice, prešli v kompetencii pod župy a mestá. V župe Banská Bystrica predseda, ktorý bol nominovaný za stranu SMER, stransformoval všetky okresné nemocnice pod kontrolou zastupiteľstva strany SMER. A neverili by ste, druhý župan, podpredseda SMER-u, predal, nie stransformoval, predal štyri z piatich polikliník pod absolútnou kontrolou zastupiteľstva strany SMER. A čo už možno vôbec neuveríte, váš súčasný podpredseda predal tú poslednú, toť pred asi štyrmi mesiacmi. Pán Blaha, neviem, či je to neoliberalizmus, a nehovorím to preto, že by som hodnotil tieto konkrétne postupy, hovorí to o účelovosti, ako dôkaz účelovosti vašich slov a využívaniu všetkých kvázi argumentov alebo dôvodov, ktoré považujem vo vašom vystúpení za veľmi nekorektné. A ak tu niektorý z mojich predrečníkov hovoril, že asi si treba pozametať pred vlastným vchodom alebo dvorom, tak platí to desaťnásobne. Ďakujem.
Kollár, Boris, predseda NR SR (2021-02-05):
V rozprave máme prihlásených ešte dvoch poslancov, ale o slovo požiadal podpredseda parlamentu pán poslanec Šeliga. Nech sa páči, máte slovo.
Vetrák, Milan, poslanec NR SR (2022-09-20):
Ďakujem pekne za slovo. Ďakujem svojim kolegom za dobré postrehy k tomu, čo som hovoril. A v zásade odpoveď pánovi poslancovi Takáčovi, vy môžte akýmkoľvek spôsobom teraz obhajovať to, čo pán Fico povedal, on to povedal vtedy veľmi jednoznačne, ale nemusíme to stavať iba na tom jednom výroku. Kľudne to aj, aj môžme si predstaviť, že je to tak, ako to hovoríte, ale vás prezrádzajú vaše hlasovania. My sme tu predkladali ako opoziční poslanci x razy novely ústavy, kde sme priznávali oveľa väčšie právomoci ľuďom, aby mohli rozhodovať o referende a SMER to nikdy nepodporil. Takže nevyhovárajte sa na jeden výrok, ktorý vy teraz účelovo vykladáte ako chcete. OĽANO bolo jediné, kto v tomto parlamente predkladal návrhy na posilnenie referenda a na to, aby ľudia mohli rozhodovať v referende, ale zároveň sme povedali veľmi jednoznačne, že predčasné voľby by nemali byť predmetom referenda. Ja som na úvod povedal, že ja neviem ako nakoniec sa rozhodneme, pretože to bude výsledkom politických rokovaní, čiže my, ja som len odborne rozobral, prečo ten návrh nie je dobrý a prečo by sme ho nemali podporiť. Ale ak sa nejakým spôsobom vylepší alebo sa tuná politicky dosiahne zhoda, že poďme aspoň povedzme umožniť ústavným zákonom skracovať, tak v poriadku, budeme sa o tom baviť. Ale ne, ale vy nezneužívajte situáciu. Vy účelovo vykladáte si veci, ako chcete a jediné, čo chcete dosiahnuť je dostať sa k moci za akúkoľvek cenu aj proti ľuďom, to je ten problém.
Pellegrini, Peter, predseda NR SR (2015-11-20):
Pán poslanec, námietku? Nech sa páči, prezentujme sa a hlasujme o námietke pána poslanca Lipšica. (Hlasovanie.) Prítomných 125 poslancov, za hlasovalo 45, proti bolo 79, zdržal sa 1 poslanec. Neschválili sme námietku. Nebudeme o tom bode hlasovať.
Hraško, Igor, poslanec NR SR (2015-12-15):
Ďakujem pekne. Ďakujem pekne, pani predsedajúca. Vážené kolegyne, kolegovia, tiež musím na úvod povedať, že som v konflikte záujmov, avšak ma to teší, pretože darovať krv je úplne skvelá vec. Neviete síce, komu tým pomôžete, pokiaľ to nie je, nedarujete priamo konkrétnemu človeku, ale viete, že tým dokážete zachrániť život, niekedy dokonca až dva, keď idete na separátor. V každom prípade, bolo tu už spomínané a viackrát sa predkladal tento zákon, aby sa darcom krvi dalo už aj konečne niečo viac. Viem si predstaviť, že kopec darcov krvi, ktorí potrebujú peniaze, chodí darovať za peniaze a dokonca niektorí aj do Rakúska. Tí, čo to majú veľmi blízko, majú za to slušne zaplatené. U nás sa hovorí o dobrovoľných darcoch krvi, ktorých spomínal aj kolega Novotný. To sú dobrovoľní darcovia, čiže oni za to neinkasujú financie od tohto štátu. (Reakcia z pléna.) Bezpríspevkový sa hovorí tomu, áno. A títo skutočne dostávajú len odmenu v podobe prevzatia si plakety, peknej medailičky aj spolu s kartičkou, kde je napísané, akú plaketu človek obdržal. Kedysi mali v niektorých mestách výhodu aspoň tí, ktorí povedzme držali, alebo teda boli vlastníkmi zlatej Jánskeho plakety a vyššej, že mali aspoň dopravu v MHD zadarmo. Kedysi sa dalo odpisovať z daní určitá čiastka za v podstate štyri realizované odbery do roka. Dnes ani to. Nikto nedokáže doceniť týchto bezpríspevkových darcov krvi, že sú vôbec ochotní ísť odovzdať kúsok zo seba a pomôcť tak iným, ktorí si za iných okolností pomôcť nevedia. V podstate týmto dotujú naše zdravotníctvo, ale odmenu za to nezískavajú žiadnu okrem tej plakety. Skutočne, ak chceme motivovať ďalších ľudí, aby sa stali darcami krvi, pretože krvi nikdy nebude dosť, pokiaľ ľudia budú chorí, zranení, budú sa vybúravať, budú tuná ďalšie takéto negatívne javy, vždy krv bude potrebná na záchranu ľudských životov. A to, si myslím, si zaslúži našu pozornosť, a nielen pozornosť, ale skutočne presadiť aj výhody pre týchto ľudí, ktorí nezištne dokážu pomáhať bez nároku na odmenu. Takže ja tento zákon opäť podporím aj napriek tomu, že som v konflikte záujmov. Ale nie je to pre mňa, je to pre tých ostatných darcov krvi, ktorí tú krv darujú už oddávna a nielen teraz. Ďakujem pekne.
Kočiš, Eduard, poslanec NR SR (2022-03-22):
Čiže súťaž o naj faktickú poznámku desaťročia vyhrala kolegyňa Tabák. Čo sa týka zákona, ktorý predkladá Miro Suja, naozaj ideme len do praxe a chceme v praxi zúročiť nami naozaj získané skúsenosti, a najmä skúsenosti z praktického života, aby skutočne obec alebo mestečko, alebo mesto nemohlo byť riadené niekým, kto na to nemá naozaj ani vzdelanostné, ani praktické skúsenosti. Čiže chcem naozaj apelovať na kolegov a kolegyne, ktoré takto môžu a mali by pri tomto hlasovaní pomôcť skvalitniť fungovanie štátnej správy, pretože iba naozaj kvalitná štátna správa na úrovni miest a obcí, ktoré sú riadené skúsenými, kvalitnými ľuďmi, môžu byť prínosom pre celú spoločnosť. Čiže skúsme sa naozaj nepozerať na tento zákon očami nejakej diskriminácie. Práve naopak, práve naopak, nejde o diskrimináciu, ide naozaj a zachovanie nejakej kvality, nejakej úrovne pri správe vecí verejných, pri správe štátneho majetku, pri správe budov, pri správe škôl, škôlok, pretože naozaj je niekedy smutné pozerať na obec, ktorá bola budovaná od hlbokého socializmu až po túto chorú demokraciu 30-40 rokov naozaj kvalitne, naozaj dobre, a príde jedno, ja neviem, ako to nazvať, nejaký úlet, kedy sa starostom stane alebo starostkou stane niekto, kto na to naozaj nemá žiadne predpoklady, a len preto, že určitá skupina obyvateľstva si ho pretlačí, a neuplynie ani jedno volebné obdobie, tak ako som spomínal obec Kamenná Poruba, a obec s 1 700 obyvateľmi je v nútenej správe. Čiže toto je naozaj niečo, čo je zlé, čo je neakceptovateľné a v modernej a dobrej dobe by sa toto diať nemalo.
Stachura, Peter, poslanec NR SR (2024-01-23):
Pani poslankyňa Jurík, prežitok rozhodne nie ste, nedajte sa znechutiť. Čo sa týka celého príspevku, ktorý ste tu predniesli, tak sa s tým stotožňujem, čo ste hovorili. Povedali ste o dôležitej veci, že sme súčasťou nejakého európskeho priestoru, sme súčasťou spoločenstva krajín, ktoré vyznávajú určité hodnoty, vyznávajú aj boj proti korupcii, snažia sa o čistejšiu spoločnosť. V žiadnej krajine to nie je ideálne, ja som žil vo viacerých krajinách a skutočne každá krajina s korupciou bojuje, ale čím ideme viac na západ, tak tej korupcie akosi je pomenej a mali by sme sa inšpirovať od týchto západných krajín. Čo sa týka Slovenska, mňa vždy prekvapuje, že teda neviem, či je lepšie, keď sa o Slovensku v zahraničných médiách nepíše alebo píše, keď to tak môžem porovnať z môjho sledovania toho života, keď som tam dlhodobo pôsobil, tak bolo posledné tri roky relatívne ticho, veľa, veľa sa o Slovensku nepísalo a ani sa ma nikto nepýtal, že čo tam vy na Slovensku robíte, a pritom tu boli rôzne kauzy, zatýkali sa rôzni vysokí úradníci, dokonca bývalí politici alebo aktívni politici boli obvinení, obžalovaní, ale ja som nedostával otázky od kolegov, že, prepánakráľa, čo tam vlastne na tom Slovensku vy robíte. Ľudia to vnímali tak, že to je prirodzená očista spoločnosti, že si prechádzame tými štyridsiatimi rokmi, putujeme a je to prirodzené, že takéto veci sa dejú. Ale to, čo stretávam alebo zažívam teraz, keď chodím veľmi sporadicky teda do Rakúsku urobiť nejakú tú službu, tak sa ma pýtajú sústavne: Čo tam vlastne robíte? Prečo tí ľudia tuná sú v uliciach, za čo protestujú? Prečo, prečo chce vláda urobiť tieto, tieto zmeny? A toto nie je dobré.
B. Bugár, podpredseda NR SR: (2004-03-02):
Nech sa páči, máte slovo. Pán poslanec, potom vám dám slovo, dobre?
Žitňanská, Jana, poslankyňa NR SR (2013-03-21):
Ďakujem veľmi pekne. Ja by som mala ďalšie otázky, len vzhľadom k tomu, že naozaj pán minister zastupuje svojho kolegu, tak ďakujem veľmi pekne za túto odpoveď a budem komunikovať naďalej s pánom ministrom Richterom. Ďakujem.
Šuteková, Miriam, poslankyňa NR SR (2023-02-07):
Vážený pán predsedajúci, vážení poslanci, v rozprave nevystúpili žiadni poslanci a neboli predložené žiadne pozmeňujúce návrhy. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pellegrini, Peter, predseda NR SR (2015-03-17):
Hlasujeme o bode 117 spoločnej správy. (Hlasovanie.) Prítomných 90 poslancov, za hlasovalo 79, zdržali sa 5, nehlasovali 6. Bod sme schválili.
Blaha, Ľuboš, podpredseda NR SR (2024-01-11):
Pán poslanec Rastislav Krátky.
Ďuriš Nicholsonová, Lucia, podpredsedníčka NR SR (2017-04-05):
Pán poslanec Uhrík.
Pellegrini, Peter, predseda NR SR (2015-11-24):
Poprosím uviesť to do záznamu. Pán predseda výboru Blaha.
Bugár, Béla, podpredseda NR SR (2017-06-14):
Nech sa páči, prezentujme sa a hlasujeme. (Hlasovanie.) Prítomných 135 poslancov, za 115, 1 proti a zdržalo sa 19 poslancov. Konštatujem, že poslanecký návrh sme schválili. Teraz prosím pána poslanca Čaploviča, aby uviedol hlasovanie v druhom čítaní o návrhu poslancov Petráka a Vörösa na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve (tlač 523). Nech sa páči. (Hlasovanie o návrhu poslancov Národnej rady Slovenskej republiky Ľubomíra Petráka a Pétera Vörösa na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 523.)
Ďuriš Nicholsonová, Lucia, podpredsedníčka NR SR (2019-02-18):
Pán podpredseda Bugár.
Kotleba, Marian, poslanec NR SR (2020-01-21):
Vážený pán predseda Národnej rady, vzhľadom na naozaj zvláštny priebeh začiatku tejto schôdze aj štýl jej vedenia vás žiadam, aby ste ako predseda Národnej rady dali vykonať dychovú skúšku na prítomnosť alkoholu u všetkých poslancov, vrátane vedenia Národnej rady, ktorí sa tomu ochotne podrobia, a výsledky tejto skúšky zverejnili. Ďakujem pekne.
Jurinová, Erika, podpredsedníčka NR SR (2013-07-01):
S reakciou pán poslanec Osuský.
Grendel, Gábor, podpredseda NR SR (2021-11-30):
S reakciou na faktické poznámky pán poslanec Beluský.
Novotný, Viliam, poslanec NR SR (2014-04-01):
Ďakujem pekne za slovo. Moja prvá poznámka je, že či vnímame princíp, alebo vnímame parametre. Ak vnímame princíp a chceme zachrániť druhý pilier a chceme, aby aj moja generácia ľudí, ktorí tvrdo pracujeme od rána do večera, mnohí moji kolegovia, priatelia, kamaráti v niekoľkých zamestnaniach, keď prídeme raz do dôchodku, sme tiež aj nejaký dôchodok mali, alebo sa bavíme o parametroch nastavenia tohto princípu. Treba povedať, že celá opozícia tu bojovala v lete 2012 ako levy, aby zachránila druhý pilier v nastavení 9 : 9. To sa nám ale nepodarilo, SMER bol silnejší, je silnejší stále a zmenil toto nastavenie. To je skutočnosť dnešného dňa. Máme obavy, že sa môže stať, že druhý pilier, nehovorím, že to urobí SMER, môže to urobiť niekto iný v tejto krajine, úplne zanikne a bude znárodnený tak, ako sa to udialo aj v niektorých iných krajinách, aj v našom blízkom susedstve. To, čo ale SMER naznačil na konci diskusie v roku 2012 v lete, je, že si vie predstaviť ústavným zákonom ochrániť druhý pilier. A teraz si myslím, že by sme sa mali zjednotiť na princípe. Parametre sú vec, ktoré sa môžu meniť aj v súvislosti s nejakými ekonomickými ukazovateľmi. Tým nechcem povedať, že ospravedlňujem zníženie odvodu do druhého piliera z 9 na 4 % problémami v prvom pilieri v Sociálnej poisťovni. Práve naopak, ja si myslím, že čím viac si budeme šetriť do druhého piliera, tým je to lepšie, ale nechcem zbožštiť parametre. Ide mi o princíp. Preto nesúhlasím s tým, čo povedal Ivan Švejna. Ďakujem pekne.
Blanár, Juraj, podpredseda NR SR (2022-10-07):
Pán poslanec, v zmysle rokovacieho poriadku je potrebné najskôr odôvodniť a potom prečítať samotné znenie, lebo potom sa vám aj zastaví čas. Čiže nech sa páči, odôvodnite ho, povedzte všetko, čo je potrebné, a potom na záver ho prečítajte technicky ako treba. Ďakujem.
Ďuriš Nicholsonová, Lucia, podpredsedníčka NR SR (2017-04-06):
Pani poslankyňa Blahová, nech sa páči.
Šeliga, Juraj, podpredseda NR SR (2021-02-25):
Pán poslanec Kotleba, nech sa páči.
Hufková, Eva, poslankyňa NR SR (2015-01-29):
Ďakujem pekne, pán predseda. Vážená pani podpredsedníčka, povedali ste, že SMER – sociálna demokracia vyháňa ľudí z II. piliera. Vôbec to nie je pravda, SMER – sociálna demokracia odtiaľ nevyháňa ľudí, len pravdivo informuje občanov, II. pilier pre koho výhodný je a pre koho výhodný nie je. A preto sa otvára II. pilier, aby každý sa mohol sám o tom rozhodnúť. Vo všeobecnosti ale možno povedať, že nevýhodnosť II. piliera sa týka najmä dvoch skupín osôb, a to nízkopríjmových osôb, ktoré si nebudú môcť sporiť dostatočne dlhé obdobie do dovŕšenia dôchodkového veku. Osobitnou kategóriu sú potom osoby s nulovým vymeriavacím základom, ktoré si teda neprispievajú vôbec alebo platia mesačné poplatky DSS-kám za predpokladu, že ich zostatok na účte nie je nula. Taktiež súčasná situácia potvrdzuje, že pri krátkych dobách sporenia u sporiteľov s nízkymi vymeriavacími základmi nie je možné naplniť pôvodné nereálne očakávania ohľadom výšky dôchodkov z II. piliera. Tie nereálne očakávania sporiteľov boli spôsobené agresívnou kampaňou pri spustení II. piliera a sľubmi o švajčiarskych dôchodkoch. Obdobne ako pri poslednom otvorení II. piliera, keď došlo k zásadnému zníženiu sadzby povinných príspevkov z 9 % na 4 %, tak aj v súčasnej situácii, v ktorej sú sporitelia konfrontovaní s reálnymi, ale neférovými ponukami niektorých poisťovní, je potrebné prijať... (Prerušenie vystúpenia časomerom.)
Pročko, Jozef, poslanec NR SR (2024-01-16):
Aj toto komentovanie pána Blahu je dôkaz toho, on nemá čo komentovať. (Prerušenie vystúpenia predsedajúcim.)
Marosz, Ján, poslanec NR SR (2017-10-18):
Pán Budaj, hovoríte o tom, že cez svojich ľudí je tu tunelovaný štát a v argumentácii vláda Slovenskej republiky považuje túto schôdzu za súčasť politikárčenia predvolebnej kampane opozície. Pripomeňme si slová: nepravdivé, tendenčné, klamlivé, zavádzajúce. Možno by ste mi položili otázku, pán Budaj, že odkiaľ tie slová pochádzajú. Sú to slová Roberta Fica, ktorými reagoval na to, keď opozícia zvolávala schôdzu pri kauze nástenkového tendra. Aké symbolické, že práve dnes Janušek dostal 12 rokov a Štefanov 9 rokov. V tom čase premiér Robert Fico týchto ľudí obhajoval a opľúval opozíciu, keď chcela o týchto veciach hovoriť. Čiže možno nejaká paralela je na ten súčasný stav. Alebo napríklad, keď pani Remišová, ktorú teraz opľúvajú, vytiahla kauzu kompa, kde ušetrila, kde platil štát 2,6 mil. eur ročne, tak vtedy povedali, že to je pľuvanec zo strany pošahancov. Takže môžme byť takí spokojní, že čím viac táto vládna koalícia pľuje na opozíciu, čím viac nás urážajú, tak asi o to závažnejšie a väčší trestný čin sa tu deje, sa tu stáva. A zrejme história sa bude opakovať a niekto za tými mrežami skončí. A zrejme človek, ktorý týchto ľudí vie dať do väzenia, sa volá Daniel Lipšic, a preto aj na tohto človeka pľujú, idú proti nemu. A jednoducho ešte aj z nešťastnej nehody dokážu vyťažiť niečo, niečo proti nemu. Takže len pľujte, urážajte opozíciu, lebo len potvrdzuje.... (Prerušenie vystúpenia časomerom.)
J. Počiatek, minister financií SR: (2006-12-06):
Zámerom  novely zákona o dani z pridanej hodnoty je zavedenie zníženej... (Prerušenie vystúpenia predsedajúcim.)
Laurenčík, Milan, podpredseda NR SR (2021-01-29):
Ďakujem. Pán poslanec, chcete reagovať na faktickú? Nie. Vyhlasujem teda všeobecnú rozpravu za skončenú. Chcete zaujať stanovisko záverečné, pán navrhovateľ? Nie. Pán spravodajca? Takisto nie. Prerušujem rokovanie o tomto bode programu. Teraz bude nasledovať prvé čítanie o návrhu poslankyne Národnej rady Slovenskej republiky Anny Zemanovej na vydanie zákona, ktorým sa dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov . Návrh zákona má parlamentnú tlač 392. Návrh na jeho pridelenie na prerokovanie výborom je v rozhodnutí č. 389. Dávam slovo pani poslankyni Anne Zemanovej, aby návrh zákona uviedla. Nech sa páči.
I. Mikloš, podpredseda vlády SR: (2001-12-04):
Vážený pán predseda, vážené panie poslankyne, vážení páni poslanci, predkladaný vládny návrh novely zákona č. 150/2001 Z. z. odporúčam snemovni schváliť. Ďakujem pekne za pozornosť.
Fico, Robert, predseda vlády SR (2014-05-29):
Ďakujem pekne. Vážený pán predseda, vážená Národná rada, vážení členovia vlády, dovoľte mi, aby som z dnešnej hodiny otázok ospravedlnil neprítomných členov vlády a oznámil ministrov poverených ich zastupovaním. Neprítomný je podpredseda vlády a minister zahraničných vecí a európskych záležitostí Miroslav Lajčák, na zahraničnej pracovnej ceste v Čiernej Hore, zastupuje ho podpredseda vlády a minister financií Peter Kažimír. Na zahraničnej pracovnej ceste je aj minister spravodlivosti Tomáš Borec, zastupuje ho minister pôdohospodárstva a rozvoja vidieka Ľubomír Jahnátek. Podpredseda vlády pre investície Ľubomír Vážny je PN, ale aj tak neboli na neho žiadne otázky a otázky nie sú ani na ministra životného prostredia Petra Žigu. Som pripravený, pán predseda, odpovedať na otázky.
Žiga, Peter, podpredseda NR SR (2024-09-25):
Prosím, prezentujme sa a hlasujme. (Hlasovanie.) 143 prítomných, 88 za, 54 sa zdržalo, 1 nehlasoval. Sme v treťom čítaní . Otváram rozpravu v rámci tretieho čítania. Pýtam sa, či sa chce niekto prihlásiť do rozpravy. Nie je tomu tak. Končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Laurenčík, Milan, podpredseda NR SR (2021-05-06):
Prosím, prezentujme sa a hlasujme o návrhu pána spravodajcu. (Hlasovanie.) Prítomných 117, za 96, proti 0, zdržalo sa 19, nehlasovali 2. Konštatujem, že sme schválili uznesenie k správe o výsledkoch kontrolnej činnosti Najvyššieho kontrolného úradu. Vážené panie poslankyne, vážení páni poslanci, na návrh predsedu Národnej rady pána Borisa Kollára zvolávam teraz grémium ihneď. Procedurálne návrhy. Pán poslanec Martin Beluský, nech sa páči.
Osuský, Peter, poslanec NR SR (2020-11-04):
Bodom I „varuje pred moslimským expanzionizmom, ktorý by v regióne mohol vyústiť k ďalšiemu vyhladzovaniu nášho bratského kresťanského arménskeho národa“. Môžeme hlasovať.
Jurinová, Erika, podpredsedníčka NR SR (2013-04-16):
Pani poslankyňa Nachtmannová.
Grendel, Gábor, podpredseda NR SR (2021-05-14):
Otváram rozpravu v rámci tretieho čítania . A pýtam sa, či sa chce niekto do rozpravy prihlásiť. Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spravodajca, prosím, uveďte odporúčanie gestorského výboru.
Grendel, Gábor, podpredseda NR SR (2022-05-25):
Teraz je čas prihlásiť sa do rozpravy ústne, ak je záujem. Končím možnosť prihlásiť sa ústne do rozpravy. Ako prvý vystúpi pán poslanec Richard Takáč. Pripraví sa pán poslanec Patrick Linhart.
Bugár, Béla, podpredseda NR SR (2018-10-24):
To nie je procedurálny návrh.
Figeľ, Ján, podpredseda NR SR (2012-10-26):
Ďakujem pekne. Týmto sme ukončili písomnú časť prihlásených do rozpravy. Nech sa páči, chce sa niekto prihlásiť ústne? Štyria páni poslanci, Jarjabek, Viskupič, Kaník, Poliačik. Končím možnosť prihlásenia sa do rozpravy. Nech sa páči, prvým je pán poslanec Jarjabek.
Paška, Pavol, predseda NR SR (2014-11-09):
Pán poslanec Novotný.
Bugár, Béla, podpredseda NR SR (2017-09-12):
Ďakujem, pán minister. Teraz dávam slovo predsedovi gestorského výboru, aby informoval Národnú radu o výsledku rokovania tohto návrhu vo výboroch. Nech sa páči.
Danko Andrej, podpredseda NR SR (2024-09-11):
Zastavte čas.
Bašistová, Alena, poslankyňa NR SR (2019-05-16):
Vážený pán predseda, v súlade... Pardon. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3, písm. c) zákona o rokovacom poriadku prerokovať predložený návrh zákona v druhom čítaní.
Danko, Andrej, podpredseda NR SR (2024-04-24):
Poprosím kľud!